
UPUTSTVO ZA LIJEK


1.	Naziv veterinarskog lijeka

Neptra 
16.7 mg/ml + 16.7 mg/ml + 2.2 mg/ml
kapi za uši, rastvor za pse

2. 	Sastav

 Jedna doza (1 ml) sadrži:

 Aktivne supstancе:
 Florfenikol				16.7 mg
 Terbinafin hidrohlorid 			16.7 mg 
 (odgovara terbinafin baze 14.9 mg)
 Mometazon furoat			 2.2 mg

 Pomoćne supstance:
 Propilen karbonat; propilen glikol; etanol (96 %); makrogol 8000; voda, prečišćena

 Bistra, bezbojna do žuta, blago viskozna tečnost.

3. 	Ciljne vrste životinja 

Psi.

4. 	Indikacije za upotrebu

Za liječenje akutnog zapaljenja spoljašnjeg ušnog kanala ili akutnih egzacerbacija rekurentnog zapaljenja uha kod pasa, uzrokovanih mješovitom infekcijom bakterijskim sojevima osjetljivim na florfenikol (Staphylococcus pseudintermedius) i gljivicama osjetljivim na terbinafin (Malassezia pachydermatis).

5.	Kontraindikacije

Ne primjenjivati u slučaju preosjetljivosti na aktivne supstance, druge kortikosteroide ili na bilo koju pomoćnu supstancu.
Ne primjenjivati u slučaju perforacije bubne opne.
Ne primjenjivati kod pasa sa generalizovanom demodikozom.
Ne primjenjivati kod gravidnih ženki ili priplodnih životinja.

6. 	Posebna upozorenja

Posebna upozorenja za svaku ciljnu vrstu:
Bakterijsko i gljivično zapaljenje uha je često sekundarno u odnosu na druga stanja. Kod životinja koje u anamnezi imaju rekurentno zapaljenje spoljašnjeg ušnog kanala, primarni uzrok stanja, kao što je alergija ili anatomska konformacija uha, se mora istražiti kako bi se izbjegla neefikasna terapija ovim veterinarskim lijekom. 
U slučaju zapaljenja uha uzrokovanog parazitima treba primeniti odgovarajuću akaricidnu terapiju. 
Uši se moraju očistiti prije primjene lijeka. Ne preporučuje se ponavljanje čišćenja ušiju do 28 dana nakon primjene lijeka. U kliničkim ispitivanjima jedino je fiziološki rastvor korišćen za čišćenje ušiju prije početka terapije ovim veterinarskim lijekom. 
Ova kombinacija aktivnih supstanci namijenjena je za liječenje akutnog zapaljenja uha kada je dokazana mješovita infekcija čiji su uzročnici Staphylococcus pseudintermedius osjetljiv na florfenikol i Malassezia pachydermatis osjetljiva na terbinafin.

Posebne mjere opreza pri upotrebi lijeka kod životinja:
Bezbjednost ovog veterinarskog lijeka nije ustanovljenja kod pasa mlađih od 3 mjeseca. Bezbjednost lijeka kod ciljne vrste nije ispitivana kod pasa lakših od 4 kg tjelesne mase. Ipak, nijesu primijećeni bezbjednosni problemi u ispitivanjima na terenu kod pasa lakših od 4 kg. 
Prije primjene veterinarskog lijeka treba detaljno pregledati spoljašnji ušni kanal kako bi se ustanovilo da nema perforacije bubne opne. 
Ukoliko se tokom liječenja primijete gubitak sluha ili znaci vestibularne disfunkcije potrebno je ponovo pregledati psa. 
Nakon primjene lijeka uši mogu biti vlažne ili se može uočiti bistar iscjedak što nije povezano sa patologijom bolesti. 
Kad god je moguće, primjena ovog veterinarskog lijeka treba da bude zasnovana na identifikaciji organizama uzročnika infekcije i ispitivanjima njihove osjetljivosti. 
Primjena veterinarskog lijeka koja nije u skladu sa uputstvima datim u uputstvu za lijek može povećati prevalencu bakterija rezistentnih na florfenikol i gljivica rezistentnih na terbinafin i može smanjiti efikasnost liječenja sa drugim antibioticima i antifungalnim ljekovima. 
Smanjenje nivoa kortizola uočeno je nakon uvođenja proizvoda u ispitivanjima podnošljivoti lijeka (prije i poslije ACTH stimulacije), što ukazuje da se mometazon furoat apsorbuje i dospijeva u sistemsku cirkulaciju. Glavni nalazi primijećeni kod 1X doze bili su smanjenje u odgovoru kortozola na ACTH stimulaciju, smanjenje apsolutnog broja limfocita i eozinofila i smanjenje mase nadbubrežne žlijezde.
Poznato je da produžena i obimna lokalna primjena kortikosteriodima izaziva sistemske efekte, uključujući i supresiju funkcije nadbubrežne žlijezde. 
Ukoliko dođe do ispoljavanja preosjetljivosti na bilo koji sastojak lijeka treba temeljno oprati uho. Treba izbjeći dodatni tretman kortikosteriodima. 
Primjenjivati sa oprezom kod pasa kod kojih se sumnja na ili je potvrđen endokrini poremećaj (npr. diabetes mellitus, hipo ili hipertireoidizam itd.). 
Voditi računa da lijek ne dođe u kontak sa očima tretiranog psa što se može postići npr. obuzdavanjem glave psa kako bi se spriječilo otresanje glavom (vidjeti dio ”Savjet za pravilnu upotrebu lijeka”). Ukoliko lijek dospije u oči, treba ih isprati velikom količinom vode.
Bezbjednost i efikasnost ovog lijeka nije ustanovljena kod mačaka. 
Praćenje nakon stavljanja lijeka na tržište pokazuje da upotreba proizvoda kod mačaka može biti povezana sa neurološkim simptomima (uključujući ataksiju, Hornerov sindrom sa protruzijom niktitans, miozu, anizokoriju), poremećajima unutrašnjeg uha (nagib glave) i sistemskim simptomima (anoreksija i letargija). Zbog toga treba izbjegavati primjenu ovog lijeka kod mačaka.


Posebna upozorenja za lica koje daju veterinarski lijek životinjama
Ovaj veterinarski lijek ima značajan potencijal iritacije očiju. Do slučajnog kontakta sa očima može doći ukoliko pas trese glavom tokom ili neposredno nakon primjene. Kako bi vlasnici izbjegli ovaj rizik preporučuje se da ovaj veterinarski lijek primjenjuju isključivo veterinari ili da se on primjenjuje pod njihovim neposrednim nadzorom. Odgovarajuće mjere predostrožnosti (npr. nošenje zaštitnih naočara tokom primjene, masaža ušnog kanala nakon primjene kako bi se obezbijedila ravnomjerna raspodjela proizvoda, obuzdavanje psa nakon primene) su potrebne kako bi se spriječio kontakt sa očima. U slučaju da lijek dospije u kontakt sa očima, treba ih dobro isprirati vodom tokom 10 do 15 minuta. Ukoliko se pojave simptomi iritacije, potražite savjet ljekara i pokažite mu Uputstvo za lijek ili pakovanje. 
Iako eksperimentalne studije nijesu ukazale na potencijal iritacije kože, treba izbjegavati kontakt proizvoda sa kožom. U slučaju nehotičnog kontakta sa kožom, izložene djelove kože treba temeljno isprati vodom. 
Lijek može biti štetan ako se proguta. Izbjegavati gutanje proizvoda uključujući i kontakt ruku sa ustima. U slučaju nehotičnog gutanja odmah potražite savjet ljekara i pokažite mu Uputstvo za lijek ili pakovanje.

Upotreba tokom graviditeta i laktacije:
Bezbjednost primjene ovog veterinarskog lijeka tokom graviditeta i laktacije nije ustanovljena. Ne primjenjivati u periodu graviditeta i laktacije.
Nisu sprovedena ispitivanja kojima bi se utvrdio uticaj lijeka na plodnost kod pasa. Ne primjenjivati kod rasplodnih životinja.

Interakcije:
Nijesu poznate.
Kompatibilnost sa preparatima za čišćenje ušiju, osim sa fiziološkim rastvorom, nije dokazana.

Predoziranje (simptomi, hitne mjere koje treba preduzeti, antidoti):
Aurikularna primjena do pet puta veće doze od preporučene u dvonedjeljnim intervalima u ukupnom broju od 3 tretmana se uopšetno dobro podnosi. Najuočljiviji efekti su bili u skladu sa primjenom glukokortikoida; posebna zapažanja uključivala su supresiju odgovora kore nadbubrežne žlijezde na ACTH stimulaciju, smanjenje mase nadbubrežne žlijezde i atrofija kore nadbubrežne žlijezde, smanjenje apsolutnog broja limfocita i eozinofila, povećanje apsolutnog broja neutrofila, povećanje mase jetre sa hepatocelularnim uvećanjem/citoplazmatskom promjenom i smanjenje mase grudne žlijezde. Drugi efekti potencijalno povezani sa liječenjem uključivali su blage promjene aspartat aminotransferaze (AST), ukupnih proteina, holesterola, neorganskog fosfora, kreatinina i kalcijuma. Nakon tronedjeljene primjene do 5 puta veće doze od preporučene, ispitivani proizvod izazvao je blagi eritem na jednom ili na oba uva koji se povukao u roku od 48 sati.

Inkompatibilnost
U odsustvu studija kompatibilnosti, ovaj veterinarski lijek se ne smije miješati sa drugim veterinarskim ljekovima.

Podaci o uticaju na životnu sredinu:
Kada se koristi na propisan način, lijek ne predstavlja opasnost po životnu sredinu.

7.	Neželjeni događaji

Gluvoća ili oštećen sluh su prijavljeni u vrlo rijetkim slučajevima kod pasa, uglavnom kod starijih životinja, tokom koriscenja lijeka poslije dobijanja dozvole za lijek. U spontanom prijavljivanju (farmakovigilanca) je vrlo rijetko bila prijavljena vokalizacija, otresanje glavom i bol na mjestu primjene neposredno nakon primjene lijeka. Takodje, ataksija, poremećaji unutrašnjeg uha, nistagmus, povraćanje, eritem na mjestu primjene, hiperaktivnost, anoreksija, zapaljenje mesta primjene i oboljenja oka (kao što je iritacija, blefarospazam, konjuktivitis, ulkus rožnjače, suvi keratokonjuktivitis) su prijavljeni vrlo rijetko tokom korišćenja lijeka poslije dobijanja dozvole za lijek.

Učestalost neželjenih reakcija je definisana prema sledećoj konvenciji:

· vrlo česta (više od 1 od 10 tretiranih životinja ispoljava neželjenu(e) reakciju(e))
· česta (više od 1 ali manje od 10 životinja od 100 tretiranih životinja)
· povremena (više od 1 ali manje od 10 životinja od 1.000 tretiranih životinja)
· rijetka (više od 1 ali manje od 10 životinja od 10.000 tretiranih životinja)
· vrlo rijetka (manje od 1 životinje od 10.000 tretiranih životinja, uključujući izolovane prijave)

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskih ljekova. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.

8.	Doziranje za svaku ciljnu vrstu, put i način primjene

Aurikularna upotreba.
Jednokratna primjena.

Preporučena doza je 1 jednodozno pakovanje (tj. 1 ml rastvora) po inficiranom uvetu.
Maksimalni klinički odgovor ne mora biti vidljiv do 28 dana nakon primjene.
Prije upotrebe dobro promućkati 5 sekundi.
Dok držite jednodozno pakovanje u uspravnom položaju uklonite poklopac.
Iskoristite gornji dio poklopca da probušite zapečaćenu površinu i potom uklonite poklopac sa jednodoznog pakovanja.
Zavrnite aplikator na jednodozno pakovanje.
Umetnite aplikator u inficirani spoljašnji ušni kanal i istisnite cjelokupan sadržaj u uvo.

9. 	Savjet za pravilnu upotrebu lijeka

Očistite fiziološkim rastvorom i osušite spoljašnji ušni kanal prije primjene proizvoda.
Nakon primjene blago masirajte bazu uha tokom 30 sekundi kako bi se obezbijedila distribucija rastvora. Obuzdajte glavu psa kako je ne bi tresao, tokom 2 minuta.

10.	Karenca

Nije primjenljivo.

11.	Posebni uslovi čuvanja 

Čuvati u originalnom pakovanju na temperaturi do 25°C.
       Rok upotrebe: 18 mjeseci
Ne koristiti ovaj veterinarski lijek nakon isteka roka upotrebe označenog sa ”EXP” na kutiji i tubi.

Čuvati van vidokruga i domašaja djece.
	
12.	Posebne mjere predostrožnosti kod odlaganja 

Neiskorišćeni lijek ili ostatak lijeka se uništavaju u skladu sa važećim propisima.

13.	Klasifikacija veterinarskog lijeka 

ATCvet kod: QS02CA91 

14.	Broj dozvole za stavljanje lijeka u promet i veličina pakovanja

2040/25/13 – 1130

15.     Datum poslednje revizije uputstva za lijek 

21.02.2025. godine

16.     Kontakt podaci

Privatna veterinarska ustanova „Montvet“ Podgorica
Ilije Plamenca lamela 103 bb, 81000 Podgorica, Crna Gora


17. 	Ostale informacije

Pakovanje:
Unutrašnje pakovanje: jednodozna laminirana zapečaćena tuba (LDPE/Al/LDPE) bijele boje koja sadrži 1 ml rastvora, zatvorena bijelim polipropilenskim zatvaračem i sa zasebnim LDPE aplikatorom bijele boje, spakovana u providni plastični blister zatvoren folijom.
Spoljašnje pakovanje: složiva kartonska kutija koja sadrži 10 blistera i Uputstvo za lijek.

Režim izdavanja: Lijek se izdaje samo na veterinarski recept.

